Možnosti Kombinácie Medocyprinu s Paralenom alebo Ibalginom
mozem kombinovat medocyprin s paralenom alebo s ibalginom
Dobrý deň,
ďakujeme za Vašu otázku.
Medzi liekom Medociprin a Paralen bola pozorovaná klinicky stredne závažná interakcia v dôsledku ktorej sa môže predĺžiť účinok Paralenu, vrátane jeho vedľajších účinkov. Ich súbežné užívanie nie je vylúčené, liek Paralen je však potrebné podávať v najnižších možných dávkach a po čo najkratšiu dobu. Pri výskyte akýchkoľvek ťažkostí sa obráťte na lekára.
Užívanie lieku Medociprin sa neodporúča s liekmi zo skupiny nesteroidných antiflogistík (kde patrí aj Ibalgin) z dôvodu zvýšeného rizika vzniku kŕčov, v dôsledku zvýšenej stimulácie CNS.
Prajem skoré uzdravenie.
S pozdravom
PharmDr. Veronika Kiabová